༄༅། །ནཱ་རོ་མཁའ་སྤྱོད་ཀྱི་མངོན་རྟོགས་བཞུགས།
༄༅། །དཔལ་རྡོ་རྗེ་རྣལ་འབྱོར་མའི་སྒྲུབ་པའི་ཐབས།
དཔལ་རྡོ་རྗེ་རྣལ་འབྱོར་
མ་ལ་ཕྱག་འཚལ་ལོ། །དུས་གསུམ་རྒྱལ་བ་ཐམས་ཅད་ཀྱི། །བསྐྱེད་དང་རོལ་པའི་
ཡུམ་གྱུར་པ། །རྡོ་རྗེ་རྣལ་འབྱོར་མར་བཏུད་ནས། །དེ་མཉེས་བྱེད་པའི་ཆོ་ག་
བཤད། །
རྡོ་རྗེ་རྣལ་འབྱོར་མ་བསྒོམ་པར་འདོད་པས། སྟན་བདེ་བ་ལ་ཁ་ནུབ་ཕྱོགས་སུ་
བལྟས་ནས་ཅི་བདེ་བར་འདུག་ལ། བླ་མ་དང་དཀོན་མཆོག་གསུམ་ལ་ལན་གསུམ་
སྐྱབས་སུ་སོང་ནས། བྱིན་གྱིས་བརླབས་པའི་བདུད་རྩི་མྱངས་ཏེ། ཨོཾ་ཨཱཿཧཱུྃ་ཞེས་
བརྗོད་པས་ལུས་ཐམས་ཅད་ཡེ་ཤེས་ཀྱི་བདུད་རྩིས་གང་བར་བསམ་མོ། །དེ་ནས་
སེམས་ཅན་ཐམས་ཅད་བདེ་བ་དང་བདེ་བའི་རྒྱུ་དང་ལྡན་པར་གྱུར་ཅིག་སྙམ་པའི་
བྱམས་པ་དང་། སྡུག་བསྔལ་དང་སྡུག་བསྔལ་གྱི་རྒྱུ་དང་བྲལ་བར་གྱུར་ཅིག་སྙམ་
པའི་སྙིང་རྗེ་དང༌། བདེ་བ་དང་མ་བྲལ་ན་བདག་གི་དོན་གྲུབ་སྙམ་པའི་དགའ་བ་
དང༌་། བདེ་སྡུག་མེད་པའི་ངང་དུ་སེམས་སྙོམས་པར་གྱུར་ཅིག་སྙམ་པའི་བཏང་
སྙོམས་ཏེ་ཚད་མེད་པ་བཞི་དང་།
བདག་དང་སེམས་ཅན་ཐམས་ཅད་ཀྱིས་སངས་
རྒྱས་ཀྱི་གོ་འཕང་ཐོབ་པར་བྱ་བའི་ཕྱིར། རྡོ་རྗེ་རྣལ་འབྱོར་མ་བསྒོམ་སྙམ་དུ་བྱང་ཆུབ་
ཀྱི་སེམས་ཡུན་རིང་དུ་བསྒོམ། དེ་ནས་བདག་གི་སྤྱི་བོར་བླ་མ་བསྒོམས་ལ། དུས་
གསུམ་གྱི་སངས་རྒྱས་ཐམས་ཅད་ཀྱི་ངོ་བོ་གྱུར་པ། བླ་མ་དམ་པ་ལ་ཕྱག་འཚལ་ཞིང་
སྐྱབས་སུ་མཆིའོ། །ཞེས་བརྗོད་ཅིང་མོས་གུས་དྲག་པོ་བྱས་པས་བླ་མ་རང་གི་ལུས་
159

ས་སྐྱ་བཀའ་འབུམ། ༼འ》 འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གཉིས་པ།
ལ་ཐིམ་པས། སྙིང་གི་ནང་དུ་ཆོས་འབྱུང་ཉིས་བརྩེགས་ཀྱི་ལྟེ་བར་བྃ་ལས་སྔགས་ཀྱི་
ཕྲེང་བས་བསྐོར་བར་དམིགས་ནས། དེ་ལས་འོད་ཟེར་འཕྲོས་པས་རང་གི་སྡིག་སྒྲིབ་
སྦྱངས། བ་སྦུའི་བུ་ག་ནས་ཕྱིར་འཕྲོས་སེམས་ཅན་ཐམས་ཅད་ལ་ཕོག་པས་སེམས་ཅན་
ཐམས་ཅད་ཀྱི་སྡིག་སྒྲིབ་སྦྱངས་ནས། སེམས་ཅན་ཐམས་ཅད་རྡོ་རྗེ་རྣལ་འབྱོར་མར་
གྱུར་ཏེ། འོད་ཟེར་སླར་འདུས་ཏེ་རང་ལ་ཐིམ་པས་རང་ཉིད་རྡོ་རྗེ་རྣལ་འབྱོར་མར་
གྱུར་པ་ནི།
པདྨ་དང་ཉི་མའི་སྟེང་དུ་ཞབས་གཡས་བརྐྱང་པས་དུས་མཚན་མ་དམར་
མོ་དང་། གཡོན་བསྐུམ་པས་འཇིགས་བྱེད་ནག་པོ་མནན་པ། སྐུ་མདོག་དམར་མོ་
ཞལ་གཅིག་ཕྱག་གཉིས་སྤྱན་གསུམ་མ། ཞལ་གྱེན་དུ་ཕྱོགས་པ། ཕྱག་གཡས་པས་
རྡོ་རྗེས་མཚན་པའི་གྲི་གུག་ཐུར་དུ་འཛིན་ཞིང༌།
གཡོན་པས་ཁྲག་གིས་གང་བའི་
ཐོད་པ་སྟེང་གི་ཕྱོགས་སུ་བཟུང་ནས་ཞལ་དུ་གསོལ་བ། ཕྲག་པ་གཡོན་པར་རྡོ་རྗེས་
མཚན་པའི་(༨༢)ཁ་ཊཱཾ་ག་ལ་ཌ་མ་རུ་དང་དྲིལ་བུ་འཕྱང་བཞིན་པ་བསྣམས་པ། དབུ་
སྐྲ་ནག་པོ་སིལ་བུར་གྱུར་པ། མི་མགོ་སྐམ་པོ་ལྔའི་དབུ་རྒྱན་དང༌་། སྐམ་པོ་ལྔ་བཅུའི་
དོ་ཤལ་ཅན། གཅེར་བུ་རུས་པའི་རྒྱན་ལྔ་དང་ལྡན་པ། ཡེ་ཤེས་ཀྱི་མེ་འབར་བའི་
དབུས་ན་བཞུགས་པར་བསྒོམ། དེའི་ལྟེ་བར་ཨོཾ་བཾ་དམར་མོ་རྡོ་རྗེ་ཕག་མོ། སྙིང་
གར་ཧཾ་ཨོཾ་སྔོན་མོ་གཤིན་རྗེ་མ། ཁར་ཧྲྀ་མཻ་དཀར་མོ་རྨོངས་བྱེད་མ།
མགོར་ཧྲྀ་ཧྲྀ་
སེར་མོ་སྐྱོད་བྱེད་མ། སྤྱི་གཙུག་ཏུ་ཧཱུྃ་ཧཱུྃ་ལྗང་གུ་སྐྲག་བྱེད་མ། ཡན་ལག་ཐམས་ཅད་
ལ་ཕཊ་ཕཊ་དུད་ཁ་ཙཎྜི་ཀ་རྣམས་སུ་བསམས་ལ།
དེའི་ཐུགས་ཀའི་བྃ་ལས་འོད་
འཕྲོས་པས། འོག་མིན་གྱི་གནས་ནས་རྡོ་རྗེ་རྣལ་འབྱོར་མ་ལ་སངས་རྒྱས་དང་བྱང་
ཆུབ་སེམས་དཔའ་དང༌་། དཔའ་བོ་དང་རྣལ་འབྱོར་མ་ཐམས་ཅད་ཀྱིས་བསྐོར་བ་
སྤྱན་དྲངས། ཛཿཧཱུྃ་བྃ་ཧོཿ ཨོཾ་ཡོ་ག་ཤུདྡྷ སརྦ་དྷརྨཱ་ཡོ་ག་ཤུདྡྷ྅་ཧཾ། ཞེས་བརྗོད་
པས་གཉིས་སུ་མེད་པར་བསམས་ནས་ལྷའི་སྐུ་སྣང་ལ་རང་བཞིན་མེད་པ་དེ་ཉིད་ལ་
160-

ནཱ་རོ་མཁའ་སྤྱོད་ཀྱི་མངོན་རྟོགས།
སེམས་རྩེ་གཅིག་ཏུ་མཉམ་པར་གཞག་གོ། །བསྐྱེད་པའི་རིམ་པའོ།། །།
རྫོགས་པའི་རིམ་པ་བསྒོམ་པའི་ཚུལ་གསུམ་ལས། བྷ་གའི་ནང་དུ་དགའ་བ་
འཁྱིལ་བ་གཡོན་དུ་མྱུར་དུ་འཁོར་བ་གཅིག་བསམས་ནས། དེ་ལ་དམིགས་པ་རྩེ་
གཅིག་ཏུ་གཏད་ལ། རླུང་ཁ་སྦྱོར་བསྒོམས་པས་བདེ་བའི་ཏིང་ངེ་འཛིན་སྐྱེ་བར་
འགྱུར་རོ། །ཡང་སྨིན་མཚམས་ཀྱི་ཐད་ཀའི་སྟེང་གི་ནམ་མཁར་དགའ་བ་འཁྱིལ་
བ་གཡོན་དུ་འཁོར་བ་ལ་སེམས་གཏད་དེ་ཡིད་མཉམ་པར་གཞག་པས་མི་རྟོག་པའི་
ཡེ་ཤེས་སྐྱེ་བར་འགྱུར་རོ། །དེ་ཡང་སྟོང་ཤས་ཆེ་ན་བདེ་བའི་ཏིང་ངེ་འཛིན་བསྒོམ་
ཞིང་། བདེ་ཤས་ཆེ་ན་སྟོང་པའི་ཏིང་ངེ་འཛིན་བསྒོམས་ལ། ཟུང་དུ་ཆུད་པར་གྱུར་
ན་དགའ་བ་འཁྱིལ་བ་དེ་ཉིད་སྙིང་གའི་བཾ་ལ་བསྟིམ་སྟེ། མཉམ་པར་གཞག་པར་
བྱའོ། །རྫོགས་པའི་རིམ་པའོ།། །།
སྔགས་བཟླ་བར་འདོད་ན། སྙིང་གའི་བཾ་གྱི་མཐའ་མར་སྔགས་ཀྱི་ཕྲེང་བ་
གཡོན་སྐོར་དུ་འཁོར་བའི་འོད་ཀྱིས་སངས་རྒྱས་དང༌། བྱང་ཆུབ་སེམས་དཔའ་
དང༌་། དཔའ་བོ་དང་། རྣལ་འབྱོར་མ་ཐམས་ཅད་ཀྱི་རྒྱུད་བསྐུལ་བས་དེ་དག་གི་
ཡེ་ཤེས་བདག་གི་རྒྱུད་ལ་ཞུགས་པས། སྡིག་པ་དང་སྒྲིབ་པ་དག །ཚེ་དང་བསོད་
ནམས་འཕེལ་བར་བསམ་ཞིང་། ཨོཾ་ཨོཾ་ཨོཾ་སརྦ་བུདྡྷ་ཌཱ་ཀི་ནཱི་ཡེ་བཛྲ་ཝརྞྞ་ནཱི་ཡེ་བཛྲ་བཻ་
རོ་ཙ་ནཱི་ཡེ་ཧཱུྃ་ཧཱུྃ་ཧཱུྃ་ཕཊ་ཕཊ་ཕཊ་སྭཱ་ཧཱ། ཞེས་ཅི་ནུས་པ་བཟླས་པར་བྱའོ། །གཏོར་
མ་གཏོང་བའི་ཚེ། ཤ་ཆང་དང་བཅས་པའི་གཏོར་མ། ཨོཾ་ཨཱཿཧཱུྃ། ཞེས་ལན་
གསུམ་བརྗོད་པས། ཐོད་པ་ཆེན་པོ་ཤ་ལྔ་བདུད་རྩི་ལྔ་ལས་བྱུང་བའི་ཡེ་ཤེས་ཀྱི་
བདུད་རྩིར་བྱིན་གྱིས་བརླབ་བོ། །དེ་ནས་འབར་བའི་ཕྱག་རྒྱ་བཅས་ལ་བེེ་ཞེས་
བརྗོད་པས། རང་གི་སྙིང་ག་ནས་འོད་འཕྲོས་པས་རང་བཞིན་གྱི་གནས་ནས་རྡོ་
རྗེ་རྣལ་འབྱོར་མ་ལ་སངས་རྒྱས་དང༌། བྱང་ཆུབ་སེམས་དཔའ་དང་། དཔའ་བོ་
- 161

ས་སྐྱ་བཀའ་འབུམ། ༼འ༽ འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གཉིས་པ།
དང༌། རྣལ་འབྱོར་མ་དང༌་། ཆོས་སྐྱོང་དང༌་། འཇིག་རྟེན་སྐྱོང་བ་ཐམས་ཅད་
བསྐོར་བ་སྤྱན་དྲངས་པ་མདུན་གྱི་ནམ་མཁར་བཞུགས་པ་རྣམས་ཀྱིས་གཏོར་མ་གསོལ་
བར་བསམ་ཞིང༌། རྡོ་རྗེ་ཐལ་མོ་ཁ་གྱེན་དུ་ཕྱེ་ནས། ཨོཾ་བཛྲ་ཨཱ་རལླི་ཧོ། ཛཿཧཱུྃ་བྃ་
ཧོཿ བཛྲ་ཌཱ་ཀི་ནཱི་ས་མ་ཡ་སྟཱཾ་དྲྀ་ཤྱ་ཧོ། ཨོཾ་ཨཱཿཧཱུྃ། ཞེས་ལན་ལྔའམ་བདུན་གྱིས་
ཕུལ་ནས། ཨཉྙཾ་པཱ་ཏྱཾ་ལ་སོགས་པའི་མཆོད་པ་རྣམས་ཀྱིས་མཆོད། དཔལ་ལྡན་རྡོ་
རྗེ་མཁའ་འགྲོ་མ། །མཁའ་འགྲོ་མ་ཡི་འཁོར་ལོས་སྒྱུར། །ཡེ་ཤེས་ལྔ་དང་སྐུ་གསུམ་
ཉིད། །འགྲོ་བ་སྐྱོབ་ལ་ཕྱག་འཚལ་ལོ། །ཇི་སྙེད་རྡོ་རྗེ་མཁའ་འགྲོ་མ། །ཀུན་ཏུ་
རྟོག་པའི་འཆིང་གཅོད་ཅིང་། །འཇིག་རྟེན་བྱ་བ་རབ་འཇུག་པའི། །དེ་སྙེད་(༨༣)
རྣམས་ལ་ཕྱག་འཚལ་ལོ། །ཞེས་པས་བསྟོད་ནས། ལྷ་མོ་ཚད་མ་དམ་ཚིག་ཚད་མ་
དང༌་། །དེས་གསུངས་ཚིག་ཀྱང་ཚད་མའི་མཆོག་ཡིན་པས། །བདེན་པ་དེས་ནི་ལྷ་
མོ་དེ་དག་རྣམས། །བདག་ལ་རྗེས་སུ་འཛིན་པའི་རྒྱུར་གྱུར་ཅིག །ཅེས་བདེན་པའི་
སྟོབས་བརྗོད་ནས། གསོལ་བ་བཏབ་ནས་ཅི་འདོད་པའི་དངོས་གྲུབ་གནང་བར་
བསམས་ནས། ཨོཾ་བཛྲ་མཿ ཞེས་བརྗོད་པས་གཤེགས་སུ་གསོལ་ལོ། །ཟས་ཟ་བའི་
ཚེ་ཁ་ཟས་གཏོར་མ་ལྟར་བྱིན་གྱིས་བརླབས་ལ། རང་རྣལ་འབྱོར་མར་དམིགས་པའི་
ལྟེ་བ་ནས་གཏུམ་མོའི་མེ་སྦར་བའི་མེ་ལྕེའི་ཁྲོད་དུ་སྙིང་གར་བླ་མ་དང༌། སངས་རྒྱས་
དང༌།བྱང་ཆུབ་སེམས་དཔའི་ཚོགས་དང༌། ལྟོ་བར་འཇིག་རྟེན་པའི་ཚོགས་ཐམས་
ཅད་དམིགས་ནས་རང་གི་ལག་པ་གཡོན་པའི་མཐིལ་དུ་པདྨ་འདབ་མ་ལྔ་པ་བསྒོམས་
པའི་ལྟེ་བར། ཨོཾ་བྃ་མདུན་ཕྱོགས་ནས་བརྩམས་པའི་འདབ་མ་རྣམས་ལ་རིམ་པ་
བཞིན་ཧཾ་ཡཾ་ཧྲྀ་མཾ་ཧྲྀ་ཧཱྃ་ཧཱུྃ་ཧཱུྃ་ཕཊ་ཕཊ་བཀོད་པ་རྣམས་དཔའ་མོ་དྲུག་ཏུ་དམིགས་
པ་ལ་མཆོད་པར་བསམ་ཞིང་། ཐོག་མར་ཞུ་བའི་རྫས་དང༌། དེ་ནས་གོང་བུའི་རྫས་
ཀྱིས་མཆོད་པས་མཉེས་པར་བསམ་ཞིང་། ལག་པ་གཉིས་ཕན་ཚུན་མཉེའོ། །དེ་
162-

ནཱ་རོ་མཁའ་སྤྱོད་ཀྱི་མངོན་རྟོགས།
ནས་ལག་པ་གཡོན་པས་དཔྲལ་པ། མགྲིན་པ། སྙིང་གར་རེག་པས། དཔའ་མོ་དེ
རྣམས་རང་གི་ལུས་ལ་ཐིམ་པར་བསམས་ནས་ལག་པ་གཡོན་པས་ཐོག་མར་ཕུད་ཀྱིས་
བླ་མ་དང་ཡི་དམ་ལ་མཆོད་ལ། དེ་ནས་ཁ་ཧོམ་ཁུང་དུ་བསམས་ལ་ཕུལ་བས་ལུས་
ཀྱི་ལྷ་ཐམས་ཅད་མཉེས་པར་བསམ་ཞིང་བཟའ་འོ། །དེ་ནས་ལྷག་མ་ཨོཾ་ཨུཙྪིཥྚ་བ་ལིཾ་
ཏ་བྷཀྵ་སཱི་སྭཱ་ཧཱས་ལྷག་མ་ལ་དབང་བའི་འབྱུང་པོ་རྣམས་ལ་སྦྱིན་ནོ། །སྤྱོད་ལམ་ལ་
འཇུག་པའི་ཚེ། རང་རྡོ་རྗེ་རྣལ་འབྱོར་མ་ལ་ཕྱི་རོལ་གྱི་སྣང་བ་ཐམས་ཅད་མཆོད་
པའི་ལྷ་མོར་དམིགས་པ་རྣམས་ཀྱིས་འདོད་ཡོན་གྱི་མཆོད་པ་རྣམས་ཀྱིས་མཆོད་པར་
བསམ་ཞིང་། ཁ་ན་མ་ཐོ་བ་མེད་པར་ཅི་བདེ་བར་སྤྱོད་དོ། །ཉལ་བའི་ཚེ། སྙིང་
གའི་བྃ་ལས་འོད་འཕྲོས་པས་ཕྱི་རོལ་གྱི་འཁོར་འདས་ཀྱི་ཆོས་ཐམས་ཅད་བསྡུས་ནས་
རང་ལ་ཐིམ། རང་གི་ལུས་ཀྱང་སྙིང་གའི་བཾ་ལ་ཐིམ།  ྃབཾ་སྟོང་པ་ཉིད་དུ་གྱུར་པའི་
ངང་ལ་ཉལ་ལོ། །ལྡང་བའི་ཚེ་སྟོང་པ་ཉིད་ཀྱི་ངང་ལས་རང་སྐད་ཅིག་གིས་རྡོ་རྗེ་
རྣལ་འབྱོར་མར་གྱུར་པའི་ཐུགས་ཀའི་བྃ་ལས་འོད་འཕྲོས་པས་སྣོད་བཅུད་ཐམས་
ཅད་གསལ་བར་དམིགས་ནས་ལྡང་བར་བྱའོ། ། དེ་ལྟར་ཡན་ལག་བརྒྱད་དང་ལྡན་
པའི་རྣལ་འབྱོར་ལ་རྟག་ཏུ་གནས་ན་རྗེ་བཙུན་རྡོ་རྗེ་རྣལ་འབྱོར་མ་ཉིད་ཀྱིས་རྗེས་སུ་
བཟུང་ནས་མཁའ་ལ་སྤྱོད་པའི་གོ་འཕང་མྱུར་དུ་ཐོབ་སྟེ། གོ་འཕང་དེ་ལ་བརྟེན་ནས་
རྡོ་རྗེ་འཆང་ཆེན་པོའི་དངོས་གྲུབ་ཀྱང་མྱུར་དུ་ཐོབ་པར་འགྱུར་བ་ཉིད་དོ། །གསུང་
བ་ཟབ་མོའི་སྙིང་པོའི་ཚུལ། །རྣལ་འབྱོར་མ་དཔལ་སྒྲུབ་པའི་ཐབས། །དད་ལྡན་
ཤེས་རབ་རབ་གསལ་བ། །གོ་གོ་ཅན་གྱིས་གསོལ་བཏབ་ནས། །ལུང་དང་མན་ངག་
དང་ལྡན་པ། །སྔགས་འཆང་འཕགས་པ་ཞེས་བྱས་སྦྱར། །དགེ་བ་དེ་ཡིས་འགྲོ་བ་
ཀུན། །བདེ་བའི་དཔལ་གྱིས་འབྱོར་གྱུར་ནས། །མཁའ་སྤྱོད་མཆོག་གིས་རོལ་གྱུར་
ཅིག །
163-

ས་སྐྱ་བཀའ་འབུམ། ༼འི》 འགྲོ་མགོན་ཆོས་རྒྱལ་འཕགས་པའི་གསུང་རབ་གླེགས་བམ་གཉིས་པ།
རྡོ་རྗེ་རྣལ་འབྱོར་མ་མཁའ་ལ་སྤྱོད་པའི་སྒྲུབ་ཐབས། རྗེ་བཙུན་ནཱ་རོ་པའི་མན་
ངག་དཔལ་ས་སྐྱ་པ་ལས་བརྒྱུད་པ་འདི་ནི་ས་མོ་སྦྲུལ་གྱི་ལོ་གདུ་བུའི་ཟླ་བ་ལ་ཤང་
ཏོར་སྦྱར་བའོ།། །།
- 164